AaltoSail – unelmia, elämyksiä, taitoa, turvallisuutta
Purjehduskouluun
Haaveista totta – köydet irti ja olet jo perillä. Purjehtijakurssille voit tulla osaamatta edes veneilyn aakkosia!
Purjehduksesta voi nauttia monin eri tavoin. Löydät varmasti itsellesi sopivan tavan päästä vesille kokemaan elämyksiä ja haasteita, joita luonto, vesi ja tuulet sinulle tarjoavat, ja joiden takia purjehdus on niin suurenmoinen harrastus. Voit matkustaa lähemmäs, hitaammin ja vastuullisemmin. Voit myös nauttia tuulen tuiverruksesta, suolaveden pärskeistä ja unohtumattomista auringonlaskuista.
Avaimet unelmiin tarjoamme purjehduskursseillamme. Kurssiemme jälkeen elämysten maailma on avoin. Lue lisää tai ota yhteyttä!
Unelmia, elämyksiä, taitoa ja turvallisuutta
Autamme sinut saavuttamaan unelmiasi
Taito ja sen siirtäminen on toimintamme ydin
Tarjomme elämyksiä Suomessa ja Välimerellä
Turvallisuus veneessä ja vesillä on koulutuksen lähtökohta.
Aalto Sail on iloisen mielen purjehduskoulu Helsingissä, Vuosaaren sataman naapurissa. Ympärillä avautuu Sipoonselkä kauniine saarineen, niinpä koulutuspurjehduksemme suuntautuvat luontevasti itään päin, Onaksen saariryhmän suuntaan. Iltapurjehduksilla voimme tuulista riipuen kiertää Söderskärin majakan tai seilata länteen Helsingin edustalle, Vallisaaren tai Suomenlinnan läheisyyteen. Hevossalmen sillan luona Santahaminan kulmilla olemme tunnin purjehduksen jälkeen.
Järjestämme kursseja ja kipparoituja charter-purjehduksia myös Välimerellä, sekä Kroatiassa että Kreikassa.
Pääasiallinen kouluveneemme on klassinen, sivun kuvissakin näkyvä Hallberg-Rassy 352, s/y Eliza II, tukeva ja todella turvallinen matkavene. Veneellämme purjehditaan vuosittain eri puolilla Itämerta akselilla Helsinki-Kööpenhamina. Vene on katsastettu avomeriluokkaan ja sen navigointivarustus on sen mukainen, sisältäen kahden plotterin ja kahden VHF-radion lisäksi tutkan, AIS-lähettimen, satelliittihätälähettimen (EBIRB), pelastuslautan ym. Veneen voimakas moottori auttaa rantautumisissa ja vaikeissa sääoloissa.
Purjehduskouluttajamme ovat Purjehduksenopettajat ry:n (PORY) kouluttamia ja auktorisoimia opettajia. PORY ry on 40 vuotta toteuttanut laadukasta aikuisten purjehduskoulutusohjelmaa. Koulutusohjelma kattaa osaamisen alueet aloittelijasta pätevään purjeveneen päällikköön. Tavoitteena on kouluttaa turvallisen veneilyn ja purjehduksen osaaminen kaikissa sääolosuhteissa, sekä saaristossa, rannikolla että avomeriolosuhteissa.
Tule kursseillemme oppimaan lisää hienosta lajista ja harrastuksesta. Et tarvitse omaa venettä, sen voit kurssiemme jälkeen vuokrata turvallisin mielen joko kotimaasta tai ulkomailta.
Purjehduskoulun kurssiohjelmat 2020
Päivitys 31.7.2020:
Heinä- ja elokuun kurssitilanne:
Purjehtijakurssi 13.7.-18.7. Saaristomerellä
Saaristopäällikkökurssi Helsingissä 28.7. – 2.8.
Purjehtijakurssi Helsingissä 4.8. – 9.8. (täynnä)
Johdatus purjehdukseen-iltapäivä: ma 3.8. (täynnä) ja la 15.8. klo 13-18 (taynnä)
Purjehtijakurssilla opit toimimaan miehistön jäsenenä purjeveneessä. Oman veneen kipparointiin saat tiedot ja taidot päällikkökurssilla. Kysy kaikista kursseista lisää yhteydenottolomakkeella.